**ELŐTERJESZTÉS**

Tiszavasvári Város Önkormányzata Képviselő-testületének

2017. április 27-én tartandó rendes ülésére

#### Az előterjesztés tárgya: A közösségi művelődési intézmény és szervezetrendszer tanulást segítő infrastrukturális fejlesztései című pályázat benyújtásáról

Melléklet:

A napirend előterjesztője: Dr. Fülöp Erik polgármester (előadó)

Az előterjesztést készítette: Kiss Brigitta (témafelelős)

Az előterjesztés ügyiratszáma: 10611-3/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyis és Ügyrendi Bizottság  | SZMSZ 4. melléklet 1.6.1 pont |
| Szociális és Humán Bizottság  | SZMSZ 5. melléklet 1.11 pont |

Az ülésre meghívni javasolt szervek, személyek:

|  |  |
| --- | --- |
| Bohács József Egyesített Közművelődési Intézmény és Könyvtár intézményvezetője | jozsef.bohacs@gmail.com |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2017. április 19.

#####  Kiss Brigitta

 témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kiss Brigitta

## ELŐTERJESZTÉS

### A Képviselő-testülethez

**A közösségi művelődési intézmény és szervezetrendszer tanulást segítő infrastrukturális fejlesztései című pályázat benyújtásáról**

**Tisztelt Képviselő-testület!**

A közelmúltban jelent meg az EFOP-4.1.7-16 kódszámú ,,A közösségi művelődési intézmény- és szervezetrendszer tanulást segítő infrastrukturális fejlesztései” című pályázati felhívás, melyre az Egyesített Közművelődési Intézmény és Könyvtár intézményvezetője jelezte pályázati szándékát.

A pályázat célja a hazai kulturális intézmények infrastrukturális támogatása, megfelelő helyiség illetve technikai eszköz kialakítása az egész életen át tartó tanulási lehetőségek biztosításához. A pályázat az alábbi 4 tevékenység támogatására ad lehetőséget:

1. Tanulási, képzési, továbbá szakköri-, csoport- és klubhelyiség kialakítása
2. Regionális szerű népi kézműves alkotóház kialakítása
3. Regionális szerepű könnyűzenei képző – és tehetséggondozó központ kialakítása
4. Zenei próbatermek kialakítása

Az Egyesített Közművelődési Intézmény és Könyvtár a fent felsorolt pontok közül az elsőre kíván pályázatot benyújtani. A projekt keretein belül az intézmény pincéjében található helyiségek átalakításával újabb az egész életen át tartó tanulást támogató nem formális és informális tanulásra alkalmas tanulási, képzési, oktató helyiségeket, alkotóművészeti szakköri helyiségeket alakítanának ki és rendeznének be a szükséges eszközökkel, gépekkel, berendezésekkel. A már meglévő helyiségekbe újabb, korszerűbb szoftverek, IKT (Információ -és kommunikációtechnológia) eszközök és nagy- és kisértékű tárgyi eszközök, bútorok, berendezések beszerzésére is lehetőség van. A megvalósítás során új készségfejlesztő tevékenységek bevezetésére is lehetőség nyílik.

A megvalósításhoz szükséges támogatási összeg 5-20 millió Ft között igényelhető, amely 100%-os támogatási intenzitású. Támogatási előleg igénybe vehető, melynek maximális mértéke a megítélt támogatása 100%-a, így önerő biztosítása nem szükséges a megvalósításhoz. Az új szolgáltatások anyagköltsége is elszámolható a pályázatban.

A pályázat benyújtására 5 szakaszban van lehetőség. Az első szakasz végső beadási határideje 2017. április 30. Az intézmény ebben a szakaszban szeretne pályázatot benyújtani.

A benyújtott pályázat részleteiről a későbbiekben tájékoztatni fogom a Képviselő-testületet.

Kérem a Tisztelt Képviselő-testületet, hogy a fenti körülmények figyelembevételével a pályázat benyújtásáról döntést hozni szíveskedjen.

Tiszavasvári, 2017. április 19.

 **Dr. Fülöp Erik**

 **polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2017. (IV.27) Kt. számú**

**határozata**

**A közösségi művelődési intézmény- és szervezetrendszer tanulást segítő infrastrukturális fejlesztései című pályázat benyújtásáról**

Tiszavasvári Város Önkormányzata Képviselő-testülete

1. Tudomásul veszi és támogatja, hogy az Egyesített Közművelődési Intézmény és Könyvtár pályázatot nyújt be az EFOP-4.1.7-16 kódszámú ,,A közösségi művelődési intézmény- és szervezetrendszer tanulást segítő infrastrukturális fejlesztései” című pályázati felhívásra.
2. A pályázatot maximum 20 000 000 Ft támogatási összeggel igényli meg.
3. Felkéri a polgármestert, hogy a pályázat részleteiről valamint elbírálásáról tájékoztassa a Képviselő-testületet.

**Határidő:** azonnal **Felelős:** Dr. Fülöp Erik polgármester